Forside / Nyheder / Bundsen ikke med i Silkeborg
Bundsen ikke med i Silkeborg
København Håndbold spiller kl. 18.30 mod Silkeborg-Voel i HTH Go Ligaen, men Johanna Bundsen er blevet tilbage i København.
I Santander Cup-finalen den 30. december blev Johanna Bundsen ramt hårdt i ansigtet, og hun har siden døjet med eftervirkningerne fra skuddet. Cheftræner Claus Mogensen fortæller, at Johanna Bundsen ikke er med i Silkeborg til aftenens kamp.
– Desværre er Johanna stadig medtaget efter hændelsen i Santander Cup-finalen, hvor hun blev ramt i hovedet. Vi vil ikke tage nogen chancer med den type skader, så hun er ikke med i aften, forklarer han og forsætter:
– Johanna skal torsdag til undersøgelse hos den ekspert, vi har haft Tømmerbakke og Svalastog hos, og derefter forventer vi at have et mere nuanceret billede af, hvor hårdt ramt hun er. Vi håber alle det bedste for hende, slutter Mogensen, der har Marie Tømmerbakke og Martine Andersen på holdkortet til kampen mod Silkeborg Voel, der spilles kl. 18.30.
Du kan følge kampen på tophåndbold.dk. Klik her.